***Монгол Улсын Их Хурлын 2012 оны намрын ээлжит чуулганы Байгаль орчин, хүнс, хөдөө аж ахуйн байнгын хорооны 2012 оны 12 дугаар сарын 12-ний өдөр (Лхагва гариг)-ийн хуралдаан 9 цаг 55 минутад Төрийн ордны “А” танхимд эхлэв.***

Байнгын хорооны дарга, Улсын Их Хурлын гишүүн Г.Баярсайхан ирц, хэлэлцэх асуудлын дарааллыг танилцуулж, хуралдааныг даргалав.

Хуралдаанд ирвэл зохих 15 гишүүнээс 10 гишүүн ирж, 66.6 хувийн ирцтэй байв. Үүнд:

***Чөлөөтэй:*** А.Бакей, О.Баасанхүү, Д.Эрдэнэбат.

***Тасалсан:*** Х.Болорчулуун, Б.Наранхүү.

***Нэг. Хүнсний тухай (Шинэчилсэн найруулга) хуулийн төсөл, Хууль хүчингүй болсонд тооцох тухай, Үндэсний аюулгүй байдлын тухай хуульд нэмэлт оруулах тухай, Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд нэмэлт оруулах тухай, Статистикийн тухай хуульд нэмэлт оруулах тухай, Гаалийн тухай хуульд нэмэлт оруулах тухай, Давс иоджуулж, иод дутлаас сэргийлэх тухай хуульд өөрчлөлт оруулах тухай хуулийн төслүүд (эцсийн хэлэлцүүлэг)***

Хэлэлцэж буй асуудалтай холбогдуулан Үйлдвэр, хөдөө аж ахуйн сайд Х.Баттулга, дэд сайд Ц.Туваан, тус яамны Стратеги, бодлого, төлөвлөлтийн газрын дарга Л.Чой-Иш, Хүнсний үйлдвэрлэлийн бодлогын хэрэгжилтийг зохицуулах газрын дарга Д.Тунгалаг, Үндэсний аюулгүй байдлын зөвлөлийн ажлын албаны референт Д.Энхмаа, Эрүүл мэндийн яамны Бодлогын хэрэгжилтийг зохицуулах газрын дарга Д.Мөнхбат, Хоол тэжээл, хүнсний аюулгүй байдлын бодлого, хэрэгжилтийн зохицуулалт хариуцсан мэргэжилтэн Б.Болорчимэг, Гаалийн ерөнхий газрын дэд дарга Д.Оюунчимэг, Мэргэжлийн хяналтын ерөнхий газрын Хүнсний үйлдвэр, үйлчилгээний хэлтсийн дарга Д.Гэрэлмаа, тус газрын Хүнс, хөдөө аж ахуйн хэлтсийн дарга Ч.Арилдий, Нэгдсэн төв лабораторийн менежер Б.Уламбаяр, НҮБ-ын Хүнс, хөдөө аж ахуйн байгууллагын “Хүнсний баталгаат байдал” төслийн менежер А.Амгалан, Олон улсын санхүүгийн корпорацийн хуулийн зөвлөх Ж.Нарантуяа, Хүнсний аюулгүй байдал, шим тэжээлийн холбооны тэргүүн Х.Жамбалмаа, Фермерүүдийн холбооны тэргүүн Г.Даваадорж, Стандартчилал хэмжил зүйн газрын Стандартчилал, техникийн зохицуулалтын хэлтсийн дарга С.Соронзонболд, Техникийн их сургуулийн багш, профессор Б.Энхтуяа, Л.Дамдинсүрэн, Ц.Одбаяр, ХААИС-ийн багш, профессор Ч.Тунгалаг, Ерөнхийлөгчийн тамгын газрын харьяа Үндэсний хөгжлийн хүрээлэнгийн зөвлөх Р.Батсүх, Улсын Их Хурлын Тамгын газрын Эрх зүй, хууль тогтоомжийн хэлтсийн зөвлөх Я.Хишигт, Байгаль орчин, хүнс, хөдөө аж ахуйн байнгын хорооны зөвлөх Б.Мөнхцэцэг, референт Л.Отгонбаяр нар байлцав.

Хуулийн төслийн талаарх танилцуулгыг Байнгын хорооны дарга, Улсын Их Хурлын гишүүн Г.Баярсайхан танилцуулав.

***Ажлын хэсгээс Хүнсний тухай хуулийн төслийн талаар Байнгын хороонд оруулах саналын томъёолол:***

***Нэг.*** Нэгдсэн хуралдаанаар санал хураагдсан төслийн 3.1.6, 3.1.10, 10.1.5 дахь заалт, 6.6, 18.2, 18.3 дахь хэсэгт дахин санал хураах эсэхийг гишүүдийн 2/3-ийн саналаар шийдвэрлэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

***Хоёр. Дахин хураалгах зарчмын зөрүүтэй санал:***

1.Төслийн 3 дугаар зүйлийн 3.1.6 дахь заалтыг дор дурдсанаар өөрчлөн найруулах:

“3.1.6.“шинэ технологиор үйлдвэрлэсэн” гэж Монгол Улсад урьд өмнө нь үйлдвэрлэж, практикт хэрэглэж байгаагүй, шинжлэх ухаан, технологийн дэвшилтэт аргаар үйлдвэрлэсэн, эсхүл шинэ технологийг импортлон үйл ажиллагаандаа нэвтрүүлсэн, хүний эрүүл мэндэд сөрөг нөлөөгүй нь батлагдсан, хуульд заасны дагуу эрхийн хамгаалалт хийгдсэнийг;” гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

2.Төслийн 3.1.10 дахь заалтын “хүнсний гинжин хэлхээ” гэснийг “хүнсний сүлжээ” гэж өөрчилж, нэр томъёог жигдлэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

3.Төслийн 6.6 дахь хэсгийн “Үндэсний зөвлөлөөр хэлэлцүүлэн” гэсний дараа “гаргасан зөвлөмжийг үндэслэн” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

4.Төслийн 10.1.5 дахь заалтыг дор дурдсанаар өөрчлөн найруулах:

“10.1.5.боловсруулах болон нийтийн хоолны үйлдвэрлэл эрхлэхэд мэргэжлийн, эсхүл мэргэшсэн хүний нөөцтэй байх” гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

5.Төслийн 18.2 дахь хэсгийн “ажлын албатай байх бөгөөд ажлын албаны” гэснийг, 18.3 дахь хэсгийн “ажлын албаны” гэснийг тус тус хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

***Гурав.*** ***Найруулгын шинжтэй саналууд:***

1.Төслийн 4.1.4 дэх заалтыг дор дурдсанаар найруулах:

“4.1.4.”органик хүнс” гэж мал аж ахуй, газар тариалангийн органик үйлдвэрлэлийн болон цэвэр байгалийн гаралтай Монгол Улсын болон олон улсын шаардлага хангасан түүхий эд, бүтээгдэхүүнийг;”

2.Төслийн 12.2 дахь хэсгийн “журмыг” гэсний өмнө “үлгэрчилсэн” гэж нэмэх.

3.Төслийн 18.4.4 дэх заалтын “эрүүл ахуйн” гэсний өмнө “чанар,” гэж нэмэх.

4.Төслийн зургаадугаар бүлгийн гарчгийг “Бусад” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Я.Содбаатарын асуусан асуултад Улсын Их Хурлын гишүүн Г.Баярсайхан, Д.Тэрбишдагва, зөвлөх Я.Хишигт нар хариулж, тайлбар хийв.

**Г.Баярсайхан:** -Шаардлага хангасан гэдгийг стандарт гээд ойлгочихъё. Дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

***Давс иоджуулж иод дутлаас сэргийлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй санал:***

1.Төслийн 1 дүгээр зүйлийн “11 дүгээр зүйлийн 1 дэх хэсгийн 2 дахь заалтын” гэсний дараа “8.1” гэснийг “8.2” гэж, “10000-20000” гэснийг нэг сарын хөдөлмөрийн хөлсний доод хэмжээг 2 дахин нэмэгдүүлсэнтэй тэнцэх хэмжээний,” гэж, “20000-30000” гэснийг “нэг сарын хөдөлмөрийн хөлсний доод хэмжээг 3-4 дахин нэмэгдүүлсэнтэй тэнцэх хэмжээний,” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

Дээрх саналтай холбогдуулан Улсын Их Хурлын гишүүн Я.Содбаатарын асуусан асуултад ажлын хэсгээс Л.Чой-Иш, Д.Тунгалаг, Л.Дамдинсүрэн, зөвлөх Я.Хишигт нар хариулж, тайлбар хийв.

Улсын Их Хурлын гишүүн Я.Содбаатарын гаргасан, Хүнсний тухай хуулийн 9.2-т байгаа зарим төрлийн хүнсний бүтээгдэхүүнийг хүний бие махбодид зайлшгүй шаардлагатай эрдэс бодис, амин дэмээр баяжуулж болно гэсэн зүйлийг найруулгын хувьд өөрчилъё гэсэн саналыг дэмжиж байгаа гишүүд гараа өргөнө үү.

Дээрх саналтай холбогдуулан Улсын Их Хурлын гишүүн Д.Тэрбишдагва, Я.Содбаатар, Г.Баярсайхан, Л.Эрдэнэчимэг нар санал хэлэв.

Зөвшөөрсөн 7

Татгалзсан 1

Бүгд 8

Гишүүдийн олонхийн саналаар дэмжигдлээ.

Улсын Их Хурлын гишүүн Я.Содбаатарын Байнгын хорооны хурал дээр гаргасан томъёолол нь Төслийн 8.1.4 дэх заалттай давхардаад байсан тул ажлын хэсгийн өмнөх томъёоллоор санал хураалгасан.

**Г.Баярсайхан:** -Ажлын хэсгийн томъёолол:

Төслийн 9.2, 9.3 дахь хэсгийг дор дурдсанаар өөрчлөн найруулах:

9.2.Зарим төрлийн хүнсний бүтээгдэхүүнийг хүний бие махбодид зайлшгүй шаардлагатай биологийн идэвхт хүчин зүйлээр баяжуулах, эсхүл илүүдэл агууламжийг багасган зохицуулж болно.

9.3.Хүнсийг баяжуулах, найрлагыг зохицуулахтай холбогдох харилцааг хуулиар зохицуулна гэсэн саналыг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 2

Бүгд 8

Гишүүдийн олонхийн саналаар дэмжигдлээ.

Энэ томъёоллын өөрчлөлттэй холбогдуулан бусад зүйлүүд дээр өөрчлөлт оруулахыг дэмжиж байгаа гишүүд гараа өргөнө үү.

Зөвшөөрсөн 6

Татгалзсан 2

Бүгд 8

Гишүүдийн олонхийн саналаар дэмжигдлээ.

**Г.Баярсайхан:** -Хүнсний тухай хуулийн төсөл, Хууль хүчингүй болсонд тооцох тухай, Үндэсний аюулгүй байдлын тухай хуульд нэмэлт оруулах тухай, Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд нэмэлт оруулах тухай, Статистикийн тухай хуульд нэмэлт оруулах тухай, Гаалийн тухай хуульд нэмэлт оруулах тухай, Давс иоджуулж, иод дутлаас сэргийлэх тухай хуульд өөрчлөлт оруулах тухай, Эм, эмийн хэрэгслийн тухай хуульд өөрчлөлт оруулах тухай хуулийн төслүүдийн эцсийн хэлэлцүүлгийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 1

Бүгд 8

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Ц.Цолмон Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 10 цаг 20 минутад хэлэлцэж дуусав.***

***Хоёр. Хүнсний бүтээгдэхүүний аюулгүй байдлыг хангах тухай хуулийн төсөл (Эцсийн хэлэлцүүлэг)***

Хэлэлцэж буй асуудалтай холбогдуулан Үйлдвэр, хөдөө аж ахуйн сайд Х.Баттулга, дэд сайд Ц.Туваан, тус яамны Стратеги, бодлого, төлөвлөлтийн газрын дарга Л.Чой-Иш, Хүнсний үйлдвэрлэлийн бодлогын хэрэгжилтийг зохицуулах газрын дарга Д.Тунгалаг, Үндэсний аюулгүй байдлын зөвлөлийн ажлын албаны референт Д.Энхмаа, Эрүүл мэндийн яамны Бодлогын хэрэгжилтийг зохицуулах газрын дарга Д.Мөнхбат, Хоол тэжээл, хүнсний аюулгүй байдлын бодлого, хэрэгжилтийн зохицуулалт хариуцсан мэргэжилтэн Б.Болорчимэг, Гаалийн ерөнхий газрын дэд дарга Д.Оюунчимэг, Мэргэжлийн хяналтын ерөнхий газрын Хүнсний үйлдвэр, үйлчилгээний хэлтсийн дарга Д.Гэрэлмаа, тус газрын Хүнс, хөдөө аж ахуйн хэлтсийн дарга Ч.Арилдий, Нэгдсэн төв лабораторийн менежер Б.Уламбаяр, НҮБ-ын Хүнс, хөдөө аж ахуйн байгууллагын “Хүнсний баталгаат байдал” төслийн менежер А.Амгалан, Олон улсын санхүүгийн корпорацийн хуулийн зөвлөх Ж.Нарантуяа, Хүнсний аюулгүй байдал, шим тэжээлийн холбооны тэргүүн Х.Жамбалмаа, Фермерүүдийн холбооны тэргүүн Г.Даваадорж, Стандартчилал хэмжил зүйн газрын Стандартчилал, техникийн зохицуулалтын хэлтсийн дарга С.Соронзонболд, Техникийн их сургуулийн багш, профессор Б.Энхтуяа, Л.Дамдинсүрэн, Ц.Одбаяр, ХААИС-ийн багш, профессор Ч.Тунгалаг, Ерөнхийлөгчийн тамгын газрын харьяа Үндэсний хөгжлийн хүрээлэнгийн зөвлөх Р.Батсүх, Улсын Их Хурлын Тамгын газрын Эрх зүй, хууль тогтоомжийн хэлтсийн зөвлөх Я.Хишигт, Байгаль орчин, хүнс, хөдөө аж ахуйн байнгын хорооны зөвлөх Б.Мөнхцэцэг, референт Л.Отгонбаяр нар байлцав.

Хуулийн төслийн талаарх танилцуулгыг Байнгын хорооны дарга, Улсын Их Хурлын гишүүн Г.Баярсайхан танилцуулав.

***Хүнсний бүтээгдэхүүний аюулгүй байдлыг хангах тухай хуулийн төслийн талаар Байнгын хороонд оруулах саналын томъёолол:***

***Нэг.*** Нэгдсэн хуралдаанаар санал хураагдсан төслийн 4.1.16, 6.1.2, 8.10, 11.1.4 дэх заалт, 10.1, 13.7, 14.2 дахь хэсэгт дахин санал хураах эсэхийг гишүүдийн 2/3-ийн саналаар шийдвэрлэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

Улсын Их Хурлын гишүүн Я.Содбаатар, Л.Эрдэнэчимэг нарын гаргасан, Төслийн 8.10 дахь хэсэг дээр зарчмын зөрүүтэй саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 0

Бүгд 8

Гишүүдийн олонхийн саналаар дэмжигдлээ.

***Хоёр. Дахин хураалгах зарчмын зөрүүтэй санал:***

1.Төслийн “шинэ технологиор үйлдвэрлэсэн” гэж хувиргасан амьд организм ашиглан үйлдвэрлэсэн, эсхүл агуулсан молекулын бүтцийг шинээр буюу зориудаар өөрчилсөн амьтан болон ургамлаас ялган авсан бичил биетэн, хөгц, мөөгөнцөр болон хүнсний нэмэлт, амт үнэр оруулагч, бэхжүүлэгч агуулсан хүнсний бүтээгдэхүүнийг шинэ технологийн дагуу үйлдвэрлэснийг” гэсэн 4.1.16 дахь заалтыг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 1

Бүгд 9

Гишүүдийн олонхийн саналаар дэмжигдлээ.

2.Төслийн 6.1.2 дахь хэсгийн “хүнсний түүхий эд, бүтээгдэхүүний зураасан код” гэснийг “дотоод хяналтын журам” гэж өөрчлөх, үүнтэй холбогдуулан Төслийн 10.1 дэх хэсэгт “хүнсний түүхий эд, бүтээгдэхүүний зураасан кодыг хэрэглэх;” гэсэн 10.1.10 дахь заалт нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 0

Бүгд 9

Гишүүдийн олонхийн саналаар дэмжигдлээ.

3.Төслийн 11.1.4 дэх хэсгийн “олон улсад” гэсний өмнө “Монгол Улсад болон” гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 0

Бүгд 9

Гишүүдийн олонхийн саналаар дэмжигдлээ.

4.Төслийн 13.7 дахь хэсгийн “хийнэ” гэснийг “хийж болно” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 0

Бүгд 9

Гишүүдийн олонхийн саналаар дэмжигдлээ.

5.Төслийн 14.2 дахь хэсгийг дор дурдсанаар өөрчлөн найруулах:

“14.2.Эхний удаа импортолсон болон дотооддоо үйлдвэрлэсэн хувиргасан амьд организмаас гаралтай хүнсний түүхий эд, бүтээгдэхүүнд хяналтын байгууллага хяналт шалгалт хийнэ.” гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 1

Бүгд 9

Гишүүдийн олонхийн саналаар дэмжигдлээ.

Улсын Их Хурлын гишүүн Я.Содбаатар, Л.Эрдэнэчимэг нарын гаргасан,Төслийн 8.10 дахь хэсгийг дор дурдсанаар өөрчлөн найруулах:

“8.10.Энэ хуулийн 8.2, 8.6, 8.7-д заасны дагуу хүнсний түүхий эд, бүтээгдэхүүнийг татан авах, устгах, дахин боловсруулах журмыг Засгийн газар батална.” гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 1

Бүгд 9

Гишүүдийн олонхийн саналаар дэмжигдлээ.

***Хоёр. Найруулгын шинжтэй санал:***

1.Төслийн 4.1.7 дахь хэсгийн “мал ..нядлах” гэснийг “мал .. төхөөрөх” гэж өөрчлөх.

2.Төслийн 15.2.5, 15.2.6 дахь заалтын “лабораторийн” гэсний өмнөх “сүлжээ” гэснийг хасах.

3.Төслийн 17.1, 17.2 дахь хэсгийн “бүрэн эрхийг” гэснийг “чиг үүргийг” гэж өөрчлөх гэсэн саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 0

Бүгд 9

Гишүүдийн олонхийн саналаар дэмжигдлээ.

Улсын Их Хурлын гишүүн Я.Содбаатар санал хэлж, зөвлөх Я.Хишигт, ажлын хэсгээс Ч.Арилдий нар тайлбар хийв.

Дээр дурдсан найруулгын чанартай зүйлийг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

**Г.Баярсайхан:** -Хүнсний бүтээгдэхүүний аюулгүй байдлыг хангах тухай хуулийн төслийн эцсийн хэлэлцүүлгийг Улсын Их Хурлын чуулганы нэгдсэн хуралдаанд оруулж хэлэлцүүлье гэсэн саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

***Дагалдах хуулиуд:***

Хүнсний бүтээгдэхүүний аюулгүй байдлыг хангах тухай хуулийн төсөл болон Аж ахуйн үйл ажиллагааны тусгай зөвшөөрлийн тухай хуульд өөрчлөлт оруулах тухай, Ариун цэврийн тухай хуульд нэмэлт оруулах тухай, Амьтан, ургамал, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт шалгалтын тухай хуульд нэмэлт, өөрчлөлт оруулах тухай хуулийн төслүүд, Хүнсний тухай болон Хүнсний бүтээгдэхүүний аюулгүй байдлыг хангах тухай хууль батлагдсантай холбогдуулан авах зарим арга хэмжээний тухай Улсын Их Хурлын тогтоолын төслүүдийг Байнгын хорооноос боловсруулж, нэгдсэн чуулганд оруулахыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Л.Эрдэнэчимэг Улсын Их Хурлын чуулганы нэгдсэн хуралдаанд танилцуулахаар тогтов.

***Уг асуудлыг 10 цаг 35 минутад хэлэлцэж дуусав.***

***Гурав. Зарим төслийг хууль санаачлагчид нь буцаах тухай асуудал.***

Хэлэлцэж буй асуудалтай холбогдуулан Байгаль орчин, хүнс, хөдөө аж ахуйн байнгын хорооны зөвлөх Б.Мөнхцэцэг, референт Б.Баярмаа нар байлцав.

Байнгын хорооны дарга, Улсын Их Хурлын гишүүн Г.Баярсайхан хууль санаачлагчид нь буцаах тухай хуулийн төслийг тус тус уншиж танилцуулав.

**Г.Баярсайхан:** -“Бэлчээрийн тухай”, “Газрын тухай хуульд нэмэлт, өөрчлөлт оруулах тухай” хууль, **“**Гол, мөрний урсац бүрэлдэх эх, усны сан бүхий газрын хамгаалалтын бүс, ойн сан бүхий газарт ашигт малтмал хайх, ашиглахыг хориглох тухай хуульд нэмэлт, өөрчлөлт оруулах тухай”, “Гол, мөрний урсац бүрэлдэх эх, усны сан бүхий газрын хамгаалалтын бүс, ойн сан бүхий газарт ашигт малтмал хайх, ашиглахыг хориглох тухай хуулийг дагаж мөрдөх журмын тухай хуулийг хүчингүй болсонд тооцох тухай” хуулийн төслүүд, "Дархан цаазат газрын нутаг дэвсгэрээс зарим газрыг чөлөөлөх тухай" Улсын Их Хурлын тогтоолынтөсөл, Газрын тос, ашигт малтмалын нөөц ашигласны болон байгаль орчныг бохирдуулсны төлбөрийн орлогоос байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулах хөрөнгийн хувь хэмжээний тухай, Засгийн газрын тусгай сангий тухай хуульд нэмэлт оруулах тухай, Монгол Улсын нэгдсэн төсвийн тухай хуульд нэмэлт оруулах тухай, Хүний хөгжил сангийн тухай хуульд нэмэлт оруулах тухай хуулийн төслүүдийг тус тус хууль санаачлагчид нь буцаах нь зүйтэй гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

***Хуралдаан 10 цаг 40 минутад өндөрлөв.***

***Тэмдэглэлтэй танилцсан:***

БАЙГАЛЬ ОРЧИН, ХҮНС,

ХӨДӨӨ АЖ АХУЙН БАЙНГЫН

ХОРООНЫ ДАРГА Г.БАЯРСАЙХАН

***Тэмдэглэл хөтөлсөн:***

ХУРАЛДААНЫ ТЭМДЭГЛЭЛ

ХӨТЛӨГЧ Д.ЭНЭБИШ

**МОНГОЛ УЛСЫН ИХ ХУРЛЫН 2012 ОНЫ НАМРЫН ЭЭЛЖИТ**

**ЧУУЛГАНЫ БАЙГАЛЬ ОРЧИН, ХҮНС, ХӨДӨӨ АЖ АХУЙН**

**БАЙНГЫН ХОРООНЫ 12 ДУГААР САРЫН 12-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

***Хуралдаан 9 цаг 55 минутад эхлэв.***

***Г.Баярсайхан:*** -Улсын Их Хурлын Байгаль орчин, хүнс, хөдөө аж ахуйн байнгын хорооны 2012 оны 12 дугаар сарын 12-ны өдрийн хуралдааныг эхлүүлье.

Гишүүдийн ирцийг танилцуулъя. Миний бие ирсэн байна, Бакей гишүүн чөлөөтэй байгаа, Болд гишүүн ирсэн, Болорчулуун гишүүн одоо ирж байна. Гарамгайбаатар гишүүн чөлөөтэй байна. Дэмбэрэл гишүүн одоо ирж байна. Зоригт гишүүн ирсэн байна. Наранхүү гишүүн ирж байгаа. Оюунгэрэл гишүүн ирсэн байна. Санжмятав гишүүн ирцэнд орчихсон байна. Тэрбишдагва гишүүн ирсэн байна. Цолмон гишүүн ирсэн байна. Эрдэнэбат гишүүн хөдөө томилолттой явж байгаа. Өглөө холбогдоод бүх асуудлыг дэмжиж байгаа гэдгээ бас илэрхийлсэн байгаа. Эрдэнэчимэг гишүүн ирсэн байна. Гишүүдийн ирц бүрдсэн учир хуралдаан нээснийг мэдэгдье.

Та бүхэнд хэлэлцэх асуудлаа танилцуулъя. Байнгын хорооны хуралдаанаар дараах 3 асуудлыг хэлэлцэнэ.

Хүнсний тухай хуулийн шинэчилсэн найруулга.

2.Хүнсний бүтээгдэхүүний аюулгүй байдлыг хангах тухай хуулийн төсөл. Тэрбишдагва нарын нэр бүхий гишүүдээс өргөн мэдүүлсэн. Мөн эцсийн хэлэлцүүлэг.

Хүнсний тухай хууль бас мөн эцсийн хэлэлцүүлэг. Засгийн газраас өргөн мэдүүлсэн.

3 дугаар асуудал. Зарим төслийг хууль санаачлагчдад буцаах тухай ийм асуудал байна.

Эхний ээлжинд дараах 3 асуудлыг хэлэлцэх эсэхийг гишүүдээр батлуулъя. Хэлэлцэхийг дэмжиж байгаа гишүүд гараа өргөнө үү. Дэмжигдлээ.

Хуралдаанд оролцож байгаа хүмүүсийн нэрийг дурдъя. Чой-Иш Үйлдвэр, хөдөө аж ахуйн яамны Стратеги төлөвлөлтийн газрын дарга, Уучлаарай, сайдыг дурдах шаардлагатай байна түрүүлж. Хүнс, хөдөө аж ахуйн, аж үйлдвэр, хүнс, хөдөө аж ахуйн яамны сайд Баттулга сайд ирсэн байна. Энхмаа Үндэсний аюулгүй байдлын зөвлөлийн ажлын албаны референт, Болорчимэг Эрүүл мэндийн яамны Хоол тэжээл, хүнсний аюулгүй байдлын бодлого хэрэгжилтийн зохицуулалт хариуцсан мэргэжилтэн, Мөнхбат Эрүүл мэндийн яамны бодлогын хэрэгжилтийг зохицуулах газрын дарга, Оюунчимэг Гаалийн ерөнхий газрын дэд дарга, Арилдий Мэргэжлийн хяналтын ерөнхий газрын Хүнс, хөдөө аж ахуйн хэлтсийн дарга, Мэргэжлийн хяналтын ерөнхий газрын нэгдсэн төв лабораторийн менежер Уламбаяр, НҮБ-ын Хүнс, хөдөө аж ахуйн байгууллагын Хүнсний баталгаат байдал төслийн менежер Амгалан, Олон улсын санхүүгийн корпорацийн хуулийн зөвлөх Нарантуяа, Хүнсний аюулгүй байдал, шим тэжээлийн холбооны тэргүүн Жамбалмаа, Фермерүүдийн холбооны тэргүүн Даваадорж, Стандартчилал, хэмжил зүйн газрын СТЗХ-ын дарга Соронзонболд, Техникийн их сургуулийн багш, профессор Энхтуяа, Техникийн их сургуулийн багш, профессор Дамдинсүрэн, Техникийн их сургуулийн багш, профессор Одбаяр, ХААИС-ийн багш, профессор Д.Тунгалаг, Ерөнхийлөгчийн Тамгын газрын харьяа Үндэсний хөгжлийн хүрээлэнгийн зөвлөх Батсүх нар оролцож байна.

Гишүүд ээ 2-ны 3-ийн саналаар дахин хураалгах шаардлагатай зарчмын зөрүүтэй санал тус бүрээр санал хураалганаа. Эхний ээлжинд Хүнсний тухай хуулийн зарчмын зөрүүтэй саналаар 2-ны 3-аар дэмжигдэх саналыг та бүхэнд дурдаж уншъя.

Нэгдсэн хуралдаанаар санал хураагдсан төслийн 3.1.6, 3.1.10, 10.1.5 дахь заалт, 6.6, 18.2, 18.3 дахь хэсэгт дахин санал хураах эсэхийг гишүүдийн 2/3-ийн саналаар шийдвэрлэх. Саяны миний дурдсан дээр дэмжиж байгаа гишүүд гараа өргөнө үү. 8-8. Дэмжигдлээ.

Мөн бас 8.10 дээр нэр бүхий гишүүд Эрдэнэчимэг, Содбаатар гишүүдээс ирсэн санал байгаа. Төслийн 8.10 дахь хэсэг дээр зарчмын зөрүүтэй санал байгаа. Тэгээд үүнийг бас дэмжиж байгаа гишүүд гараа өргөнө үү. Гишүүд оролцоорой. 8-8. Дэмжигдлээ.

Түрүүн миний дурдсан саналуудыг санал тус бүрээр. За яг үндсэн одоо саяны миний дурдсан саналуудыг санал хураахаас өмнө би та бүхэнд бас ажлын хэсгийн танилцуулгыг бас, ажилласан танилцуулгыг бас зарчмын зөрүүтэй саналуудын талаарх саналуудыг дурдъя.

2012 оны 12 дугаар сарын 10-ны өдөр хуралдсан ажлын хэсгийн гишүүдийн дийлэнх олонх дэмжсэн санал дараах байдлаар Байнгын хорооны хуралдаанд эцсийн хэлэлцүүлэгт дахин санал хураалгахаар саналын томъёолол бэлтгэн оруулж ирж байгаа.

Хүнсний тухай хуульд дараах зарчмын зөрүүтэй санал гарсан байна.

Нэгдүгээрт, нэр бүхий гишүүд Хүнсний тухай хуулийн төслөөр шинэ технологиор үйлдвэрлэсэн хүнсэнд эрсдлийн үнэлгээ хийх, бүртгэх, урамшуулахтай холбогдсон харилцааг зохицуулахаар тусгасан байх тул шинэ технологиор үйлдвэрлэсэн гэсэн нэр томъёо төсөлд нэмж оруулах.

Мөн стратегийн хүнсний нэр төрөл, тоо хэмжээг Үндэсний зөвлөл хэлэлцээд, ямар шийдвэр гаргах нь тодорхойгүй байх тул уг асуудлыг Үндэсний зөвлөлөөр хэлэлцүүлэн, зөвлөмж гаргаж байх. Энэхүү зөвлөмжийг үндэслэн стратегийн хүнсний нэр төрөл, тоо хэмжээг Засгийн газрын гишүүн тогтоож байхаар өөрчлөлт оруулахыг санал болгосон.

Хоёрдугаарт, Улсын Их Хурлын гишүүн Я.Содбаатар, хүнсний гинжин хэлхээ, нэр томъёог салбарын шинжлэх ухааны ухаагдахуун болохын хувьд тогтсон хэллэгээр мэргэжлийн түвшинд хүнсний сүлжээ гэж өөрчилж, нэр томъёог жигдлэх, түүнчлэн Хүнсний аюулгүй байдлын зөвлөл ажлын албатай байх шаардлагагүй, зөвхөн орон тооны нарийн бичгийн даргатай байх нь зүйтэй гэж үзэн ажлын албатай холбоотой төслийн 18.2, 18.3 дахь хэсэгт зохих өөрчлөлт оруулах саналыг оруулсан.

Улсын Их Хурлын гишүүн Тэрбишдагва төслийн 11.5 дахь хэсгийн мэргэжлийн болон мэргэшсэн хүний нөөцтэй байх гэсэн шаардлага, малчин газар тариаланчаас эхлэн бүх хүнсний чиглэлийн үйл ажиллагаа эрхлэгчид хамаарахаар өргөн хүрээтэй байх тул энэхүү шаардлагыг боловсруулах болон нийтийн хоолны үйлдвэрлэлд хамруулахаар өөрчилж, мэргэжлийн эсвэл мэргэшсэн хүний нөөцийг сонгон бүрдүүлэх боломжтой байхаар өөрчлөх саналыг оруулсан.

*Хоёр. Найруулгын шинжтэй дараах саналууд байна.*

Улсын Их Хурлын даргаас өгсөн чиглэлийн дагуу нэгдсэн хуралдааны анхны хэлэлцүүлгээр дэмжигдсэн зарим зарчмын зөрүүтэй саналуудад зохих найруулгыг хийлээ. Тухайлбал, органик хүнс гэж мал аж ахуй, газар тариалангийн органик үйлдвэрлэлийн болон цэвэр байгалийн гаралтай Монгол Улсын болон олон улсын шаардлага хангасан түүхий эд, бүтээгдэхүүнийг гэж найруулж, Засгийн газраас батлах дотоод хяналтын журмыг дотоод хяналтын үлгэрчилсэн журам гэж өөрчиллөө.

Мөн хууль тогтоомжийг техникийн шаардлагын дагуу 6 дугаар бүлгийн гарчгийг бусад гэж төслийн 18.4 дэх заалтыг эрүүл ахуйн гэснийг чанар, эрүүл ахуйн гэж өөрчлөв. Улсын Их Хурлын гишүүн Бакей, Я.Содбаатар нар өөрчилсөн байна.

*Гурав. Давс иоджуулж, иод дутлаас сэргийлэх тухай хуульд нэмэлт, өөрчлөлт оруулах тухай хуулийн төслийн талаар.*

Нэгдсэн хуралдаанаар дэмжигдсэн зарчмын зөрүүтэй саналтай уялдуулан Давс иоджуулж, иод дутлаас сэргийлэх тухай хуульд нэмэлт, өөрчлөлт оруулах тухай хуулийн төслийн 1 дүгээр зүйлд хуулийн 8.2-т заасан шаардлагыг хангаагүй иргэн, албан тушаалтныг нэг сарын хөдөлмөрийн хөлсний доод хэмжээг 2-4 дахин нэмэгдүүлсэнтэй тэнцэх хэмжээний төгрөгөөр торгох санкцийг нэмж оруулах саналыг ажлын хэсгээс оруулсан болно.

Ингэснээр давс иоджуулж, иод дутлаас сэргийлэх тухай хуулийн 11.1.2 дахь заалтад иргэнийг 10 мянгаас 2 мянган төгрөгөөр, албан тушаалтныг 20 мянгаас 30 мянган төгрөгөөр торгохоор байгааг өөрчилж, нэг сарын хөдөлмөрийн хөлсний доод хэмжээтэй жишиглэн хариуцлагын хэмжээг жигдрүүлэх санал оруулж байна.

*Дөрөв. Байнгын хорооноос боловсруулсан хуулийн төслийн талаар.*

Нэгдсэн хуралдааны анхны хэлэлцүүлгээр гишүүдийн олонхи дэмжсэн зарчмын зөрүүтэй саналтай холбогдуулан Улсын Их Хурлын чуулганы хуралдааны дэгийн тухай 23.5, 24.6-д заасны дагуу эм, эмнэлгийн хэрэгслийн тухай хууль болон ариун цэврийн тухай хуульд өөрчлөлт оруулах Байнгын хорооны гишүүдийн олонхи дэмжиж, дээрх хуулийн төслүүдийг боловсруулсан.

Холбогдох өөрчлөлтүүдийг тусгасан хуулийн төслийн хамт дахин санал хураалгах саналын томъёоллыг та бүхэнд одоо хүргүүлсэн байгаа.

Хүнсний тухай хуулийн шинэчилсэн найруулгын төсөл, Үндэсний аюулгүй байдлын тухай хуульд нэмэлт, өөрчлөлт оруулах тухай, Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд нэмэлт оруулах тухай, Статистикийн тухай хуульд нэмэлт, өөрчлөлт оруулах тухай, Давс иоджуулах, иод дутлаас сэргийлэх тухай хуульд нэмэлт, өөрчлөлт оруулах тухай, Эм, эмнэлгийн хэрэгслийн тухай хуульд өөрчлөлт оруулах тухай, 1999 оны 10 дугаар сарын 07-ны өдөр баталсан Хүнсний тухай хууль хүчингүй болсонд тооцох тухай хуулийн төслүүдийг хэлэлцэн нэгдсэн хуралдаанд оруулах саналыг дэмжиж өгөхийг та бүхнээс хүсч байна.

Түрүүн бидний дэмжсэн томъёоллуудыг та бүхэнд дурдаад, хүнсний тухай хуулиас 3.1.6-г эхэлье.

Шинэ технологиор 3.1.6. Төслийн 3-т байгаа.

“3.1.6.“шинэ технологиор үйлдвэрлэсэн” гэж Монгол Улсад урьд өмнө нь үйлдвэрлэж, практикт хэрэглэж байгаагүй, шинжлэх ухаан, технологийн дэвшилтэт аргаар үйлдвэрлэсэн, эсхүл шинэ технологийг импортлон үйл ажиллагаандаа нэвтрүүлсэн, хүний эрүүл мэндэд сөрөг нөлөөгүй нь батлагдсан, хуульд заасны дагуу эрхийн хамгаалалт хийгдсэнийг;” гэж. Дэмжиж байгаа гишүүд гараа өргөнө үү. 8-8. Дэмжигдлээ.

2.Төслийн 3.1.10 дахь заалтын “хүнсний гинжин хэлхээ” гэснийг “хүнсний сүлжээ” гэж өөрчилж, нэр томъёог жигдлэх. Дэмжиж байгаа гишүүд гараа өргөнө үү. 8-8.

3.Төслийн 6.6 дахь хэсгийн “Үндэсний зөвлөлөөр хэлэлцүүлэн” гэсний дараа “гаргасан зөвлөмжийг үндэслэн” гэж нэмэх. Дэмжиж байгаа гишүүд гараа өргөнө үү. 8-8. Дэмжигдлээ.

4.Төслийн 10.1.5 дахь заалтыг дор дурдсанаар өөрчлөн найруулах:

“10.1.5.боловсруулах болон нийтийн хоолны үйлдвэрлэл эрхлэхэд мэргэжлийн, эсхүл мэргэшсэн хүний нөөцтэй байх”. Дэмжиж байгаа гишүүд гараа өргөнө үү. 8-8. Дэмжигдлээ.

5.Төслийн 18.2 дахь хэсгийн “ажлын албатай байх бөгөөд ажлын албаны” гэснийг, 18.3 дахь хэсгийн “ажлын албаны” гэснийг тус тус хасах. Дэмжиж байгаа гишүүд гараа өргөнө үү. 8-8. Дэмжигдлээ.

*Хоёрдугаар асуудал. Найруулгын шинжтэй санал байгаа. Би нэг мөр бүгдийг нь дурдаад уншчихъя.*

1.Төслийн 4.1.4 дэх заалтыг дор дурдсанаар найруулах:

“4.1.4.”органик хүнс” гэж мал аж ахуй, газар тариалангийн органик үйлдвэрлэлийн болон цэвэр байгалийн гаралтай Монгол Улсын болон олон улсын шаардлага хангасан түүхий эд, бүтээгдэхүүнийг;”

Хоёр дахь асуудлыг зарчмаар Хүнсний бүтээгдэхүүний аюулгүй байдлын тухай хууль руу шилжүүлж байгаа учир үүнийг дурдахгүй. За шууд 3 руу оръё.

Төслийн 12.2 дахь хэсгийн “журмыг” гэсний өмнө “үлгэрчилсэн” гэж нэмэх.

4.Төслийн 18.4.4 дахь заалтын “эрүүл ахуйн” гэсний өмнө “чанар,” гэж нэмэх.

5.Төслийн зургаадугаар бүлгийн гарчгийг “Бусад” гэж өөрчлөх. Дэмжиж байгаа гишүүд гараа өргөнө үү. 8-8.

Содбаатар гишүүн.

**Я.Содбаатар:** -Энэ органик хүнс гэдэг дээр тэр Монгол Улсын болон олон улсын стандартын шаардлага хангасан түүхий эд, бүтээгдэхүүнийг гээд стандартын гэсэн үг явсан нь дээр байх. Зүгээр шаардлага гээд тэгчихсэн байх юм. Тэгэхээр нэг тийм тодорхойгүй юм болчихлоо шүү дээ. Яахав Монгол Улсын цэвэр байгалийн гаралтай Монгол Улсын болон олон улсын шаардлага хангасан түүхий эд, бүтээгдэхүүнийг гэдэг дээр Монгол Улсын ямар шаардлага хангасан юм бэ гэдэг зүгээр өгүүлбэрийн юундаа бол стандартын шаардлага хангасан гээд явчихсан нь дээр байх аа.

**Г.Баярсайхан:** -Содбаатар гишүүний саналыг.

**Я.Содбаатар:** -Эцсийнх нь юуг хараагүй бид нар ажлын хэсэг дээр.

**Г.Баярсайхан:** -Сайд байр сууриа илэрхийлнэ үү. Стандарт гэж үг байлгах шаардлагатай гэж Содбаатар гишүүн саналын томъёолол орууллаа органик хүнсэн дээр. Стандартын шаардлага хангасан гэж. За байж байгаарай, мэргэжлийн улсуудаас эрдмийн зэрэг цолтой Энхтуяа доктор. Энхтуяа доктор байр сууриа илэрхийлэх үү.

Содбаатар гишүүн ээ, ер нь бол техникийн шаардлага гэсэн чинь стандарт гэж бас ойлгож болно шүү дээ. Тэгэхээр заавал стандарт гэж ойлгох. За Тэрбишдагва гишүүн.

**Д.Тэрбишдагва:** -Энэ зүгээр стандарт гэсэн үг нэмэх юм бол их олон зүйлээр дан стандарт гэсэн үг нэмээд өгнө шүү дээ. Ер нь тэртэй тэргүй энэ чинь энэ бүтээгдэхүүн юм бол олон улсын Монгол Улсын болон олон улсын шаардлага хангасан гэдэг чинь тэгээд л стандартын гэсэн үг шүү дээ.

**Г.Баярсайхан:** -За за, шаардлага хангасан гэдгийг стандарт гээд ойлгочихъё. За тэгээд саяны дурдсан зүйлүүдийг дэмжиж байгаа гишүүд гараа өргөнө үү. 8-8. Дэмжигдлээ.

Хоёр. Давс иоджуулж иод дутлаас сэргийлэх тухай хуульд өөрчлөлт оруулах тухай хуулийн төслийн талаарх зарчмын зөрүүтэй санал. Ердийн журмаар санал хураах юм байна тийм. Тэгээд саналаа хураачихъя.

1.Төслийн 1 дүгээр зүйлийн “11 дүгээр зүйлийн 1 дэх хэсгийн 2 дахь заалтын” гэсний дараа “8.1” гэснийг “8.2” гэж, “10000-20000” гэснийг нэг сарын хөдөлмөрийн хөлсний доод хэмжээг 2 дахин нэмэгдүүлсэнтэй тэнцэх хэмжээний,” гэж, “20000-30000” гэснийг “нэг сарын хөдөлмөрийн хөлсний доод хэмжээг 3-4 дахин нэмэгдүүлсэнтэй тэнцэх хэмжээний,” гэж нэмэх. Дэмжиж байгаа гишүүд гараа өргөнө үү. 8-8. Дэмжигдлээ.

**Я.Содбаатар:** -Баяраа даргаа ганцхан зүйл байх юм. Би түрүүн танд бас хэлж байсан. Энэ өмнөх хэлэлцүүлгийн үед Хүнс, хөдөө аж ахуйн яамнаас бас санал гараад уначихсан юм шиг байна. 9.2, 9.3 дээр жаахан найруулгын чанартай өөрчлөлт хийгээч ээ, энэ баяжуулах, хүнс баяжуулах гэсэн хэсэг байгаа л даа. Одоо орсон нь бол нэлээн товчхон явчихсан юм байна. Тэгээд манай Дамдинсүрэн багш манай энэ мэргэжлийн хүмүүс болохоор бол арай өөр найруулгаар уншиж өгөөч гээд яваад байгаа юм.

Энэ дээр би зүгээр Дамдинсүрэн багшийн үгийг нэг сонсчихвол яасан юм бэ. Ямар одоо энэ бол ингээд яахав бид нарын явж байгаагаар бол хүнсний бүтээгдэхүүний зөвхөн баяжуулах асуудал явж байгаа. Зүгээр энэ мэргэжлийн хүмүүст нь нэмээд энэ эрүүл мэндэд сөрөг үйлчилгээтэй бодисын агууламжийг багасгах, шим тэжээлийн тохируулга хийх гэдэг хоёр утга санааг нэмэх нь зүйтэй гэсэн ийм зүйл хэлээд байгаа юм л даа.

Тэгэхээр энийг зүгээр би мэргэжлийн хүмүүс нь энийг заавал оруулж өгөөч гээд томъёолоод надад хоёр ч хүнээс ирчихлээ л дээ. Дамдинсүрэн багшийн үгийг сонсоод хэрвээ шаардлагатай гэвэл одоо байгаагаас нь юугаараа илүү юм бэ гэдгийг нь нэг сонсоод.

**Г.Баярсайхан:** -Содбаатар гишүүн ээ, эцсийн хэлэлцүүлэг байгаа учраас одоо зарчмын зөрүүтэй санал байхгүй. Хэрвээ зарчмын зөрүүтэй санал та заавал оруулъя гэж байгаа бол 3-ны 2-оор босгоно. Тэгэхээр санал хураачихаж болно шүү дээ.

**Я.Содбаатар:** -Болно.

**Г.Баярсайхан:** -Эхний ээлжинд яам энэ саналыг оруулж ирсэн байгаа. Яамнаас энэ саналыг оруулж ирсэн албан тушаалтан энэ саналаа хамгаал. За Тунгалаг.

**Д.Тунгалаг:** -Зарим төрлийн хүнсний бүтээгдэхүүнийг хүний бие махбодид зайлшгүй шаардлагатай эрдэс бодис, амин дэмээр баяжуулж болноо гээд. Энэ баяжуулалтын асуудал дээр бол миний бие бол яг энэ саналыг оруулаагүй. Чой-Иш дарга хамгаалах байх гэж бодож байна.

**Г.Баярсайхан:** -За Чой-Иш дарга.

**Л.Чой-Иш:** -Энэ 8.2 дээр ер нь зүгээр баяжуулалт гэдэг асуудлыг Дамдинсүрэн гуайтай бас энэ хэлэлцүүлгийн явцад ярилцаж байж оруулсан. Гол агуулга маань юу вэ гэхээр зарим төрлийн бүтээгдэхүүн дээр тухайлах юм бол махан дээр холестринаа авах ч байдаг юм уу, зөвхөн баяжуулалтаас гадна бас илүүдлийг хасах ийм хүнс үйлдвэрлэлийг бий болгодог гэдэг агуулгаараа ер нь анхны найруулга бол зарим төрлийн хүнсний бүтээгдэхүүнийг хүний бие махбодид зайлшгүй шаардлагатай биологийн идэвхт хүчин зүйлээр баяжуулах, эсвэл илүүдэлт найрлагыг багасган зохицуулж болноо гэж найруулж оруулсан байгаа.

Тэгээд ажлын хэсгийн хуралдааны явцад бол энэ зөвхөн баяжуулах маань үлдээд, бусад асуудал маань хасагдаж ингэж хэлэлцэгдсэн.

**Я.Содбаатар:** -Би бол одоо яг ямар томъёолол унших гээд байна вэ гэхээр эхний байсан томъёоллоор л санал хураагаад, тэгээд уначихвал яахав 3-ны 2-оор.

**Г.Баярсайхан:** -Содбаатар гишүүн ээ, та жаахан аядчихаад байж бай. Одоо манай зөвлөх бас байр сууриа хэлээдэхье. За зөвлөх.

**Я.Хишигт:** -Энэ санал бол Байнгын хорооны анхны хэлэлцүүлэг дээр хасагдсан. Анх бол ажлын хэсэг дээр Дамдинсүрэн гуайн найруулгаар явж байсан юм. Яг энэ томъёоллоор. Тэгээд энэ дээр бол сонгож хэрэглэх боломжтой гээд Хөдөө аж ахуйн яамны газрын дарга Тунгалаг өөрөө энийг хэлж байгаад хасуулсан шүү. Энэ бол албан ажил явагдаж байгаа учраас тоглолт хийдэг юм бишээ Тунгалаг аа шулуухан хэлэхэд бол. Энэ бол яг байр суурийг чинь үнэхээр яамыг төлөөлж хэлсэн бол чи тэрийгээ хамгаалах ёстой. Байхгүй бол энэ протокол дээр байгаа шүү яг бүх хувийн хэрэгт одоо энэ орноо.

Тэгэхээр энэ дээр би Дамдинсүрэн гуайгаас бас утсаар асуусан. Тунгалаг энийг эсэргүүцэж байнаа, яах вэ гэдгийг чинь бас асуусан. Тэгээд Тунгалагийн хэлж байгаа ч бас зөв байнаа гэдгийг та утсаар надад хэлсэн. Тэгээд энэ томъёоллоор орсон шүү. Энэ бол хуулийн бас үг хэллэг явж байгаа шүү.

**Д.Тунгалаг:** -Дамдинсүрэн гуай та нөгөө нэг зохицуулах.

**Г.Баярсайхан:** -Хөөе, зөвшөөрлөөр ярина шүү.

**Д.Тунгалаг:** -Уучлаарай.

**Г.Баярсайхан:** -Дамдинсүрэн гуай та байр сууриа хэлчих үү.

**Л.Дамдинсүрэн:** -Тэгэхээр би энэ баяжуулна гэдгийг ер нь их л зөв ойлгоосой гэсэн үүднээс л бид нар ажлын хэсэг дээр одоо гурав, дөрвөн өдөр суусан л даа. Тэгэхэд ч сайн ойлголцоод л анх орсон юм. Тэгэхээр түрүүн тэр хүнс, энэ дээр чинь одоо яг энд бичсэнээр бол зөвхөн эрдэс бодис, амин дэмээр баяжуулж болно гэж байгаа байхгүй юу.

Тэгэхээр бид нар жишээлбэл эслэгээр баяжуулбал болохгүй болчих гэж байна шүү дээ нэгд. Хоёрдугаарт, хүнсний бүтээгдэхүүний найрлагыг зөвхөн баяжуулдаг юм биш. Энийг бол ерөөсөө л нөгөө давсанд иод нэмдэг, гурил руу төмөр нэмдэгээр ойлгоод байна шүү дээ. Тэрийг чинь бас хэрэггүй бодисыг нь хасч болдог юм түрүүн тэр Чой-Иш хэллээ. Одоо дэлхийн зах зээл дээр тийм бүтээгдэхүүн зөндөө байна.

Тийм учраас хүнсний бүтээгдэхүүний найрлагыг тэр тохируулах тухай л ярих юмсан л гэж би бол тэгж хүсч байна. Тэрнээс өөр надаа бол ард нь тийм арын санал бодол, элдэв бусын юм бол байхгүй.

**Г.Баярсайхан:** -За ойлголоо. Содбаатар гишүүн ээ, та саналын томъёоллоо өгчих өө, дурдчих. Тэгээд таныхаар санал хураалгая.

**Я.Содбаатар:** -Уншаад өгье тэгэх үү. 9.2 гээд 9.2-ыг хүний бие махбодид зайлшгүй шаардлагатай биологийн идэвхт бодис, ашигтай бичил биетнээр баяжуулах, эсхүл эрүүл мэндэд сөрөг үйлчилгээтэй бодисын агууламжийг багасгах зэргээр хүнсний бүтээгдэхүүний найрлага, шим чанарыг тохируулж болно.

9.3. Хүнсний бүтээгдэхүүний найрлага, шим чанарын тохируулгыг тохируулгатай холбогдсон харилцааг хуулиар зохицуулна гэж. Энэ бол ийм хоёр томъёоллоор санал хурааж өгөөч ээ гэж даргаас хүсч байгаа юм.

**Г.Баярсайхан:** -Эхний ээлжинд бүгдээрээ Хүнсний тухай хуулийн 9.2-т байгаа зарим төрлийн хүнсний бүтээгдэхүүнийг хүний бие махбодид зайлшгүй шаардлагатай эрдэс бодис, амин дэмээр баяжуулж болноо гэсэн зүйлийг найруулгын хувьд өөрчилж болох уу, үгүй юу гэдгээрээ 3-ны 2-оороо саналаа хураанаа. Өөрчилъё гэсэн гишүүд гараа өргөнө үү.

Тэрбишдагва гишүүн.

**Д.Тэрбишдагва:** -Энэ өөрчилж болно л доо. Тэгэхдээ энийг 9.3 дээр заагаад өгчихсөн байна шүү дээ. Хүнс баяжуулахтай холбогдсон харилцааг тусгай хуулиар зохицуулна гээд заачихсан байгаа учраас Дамдинсүрэн докторын хэлж байгаа асуудлыг бол энэ хүнс баяжуулахтай холбогдсон харилцааг хуулиар зохицуулна гэсэн учраас дээр заагаад өгсөн зүйлийг тодорхой саяны асуудлууд гараад ирсэн тохиолдолд тухайлбал махан дээрээс гэхэд холестрин юм уу эсвэл өөхийг нь авах тохиолдол гарна л даа. Тэгэхэд бол энэ хуулиар зохицуулж өгөх тийм хуулийн харилцааг заагаад өгчихсөн байж байгаа байхгүй юу.

**Г.Баярсайхан:** -Тэгэхээр Байнгын хороо ингэе. Энэ 9.3-аар зохицуулагдах юм байна. Тэгэхээр энэ асуудлыг ингээд орхиё. Тэгээд цаашаа явъя.

**Я.Содбаатар:** -Баяраа гишүүн ээ, тэр нэг ийм юм байгаа юм. Тэрбишдагва даргаа. Хүнс баяжуулахтай холбогдсон гэхээр ганцхан үйлдэл юм болчихоод байна гээд байгаа байхгүй юу. Технологийн хувьд шим тэжээлийн тохируулга гэдэг бол дотроо баяжуулах, тэр нөгөө сөрөг, эрүүл мэндийн сөрөг нөлөөтэй үйл одоо бусад юмнуудыг нь энэ... авдаг.

**Г.Баярсайхан:** -Содбаатар гишүүн ээ. Би таныг ойлгож байна, та санааг бол олон дахин яриад байна.

9.3 дээр чинь бас нэмэх баяжуулах, мөн хасах энэ процесс чинь бас хуулиар зохицуулагдаад явж байгаа шүү дээ.

**Я.Содбаатар:** -Үгүй, тэгэхээр 9.3-ыг эсвэл наадахыгаа 9.3-ыг нь аваад 9.2-ыг нь тэр одоо энэ байгаагаараа явж болно гэх юм бол 9.3-ынх нь томъёоллыг ядахнаа авах ёстой байхгүй юу. Тэгэхгүй бол ганцхан баяжуулах тохиолдол явчихаад бусад нь байхгүй байнаа, томъёоллын хувьд энэ 3 юм байдаг юм. Нэгийг нь авчихаад байнаа л гээд байгаа байхгүй юу.

**Г.Баярсайхан:** -Тэрбишдагва гишүүн.

**Д.Тэрбишдагва:** -9.3 байгаа тохиолдолд бол.

**Я.Содбаатар:** -Энэ таны санаачилсан хуулин дээр байсан томъёоллоор одоо үлдээх гээд байгаа байхгүй юу. Урд нь энэ нөгөө нэг ажлын хэсэг дээр унагаад хаячихжээ та бид хоёрыг байхгүй хойгуур. Бид нар эхэлж оруулсан юмаа. Таны эхэлж өргөн барьсан хуулин дээр чинь байсан томъёоллоор оруулах гээд байгаа байхгүй юу. Тэгэхээр та энийг дэмжчих хэрэгтэй. Яагаад гэхээр ажлын хэсэг дээр энэ нөгөө нэг буруу зөв ойлголт хоорондоо яваад ингэчихжээ.

Тийм учраас өмнө нь байсан томъёоллоор. Энэ шинэ юм орж ирж байгаа юм биш. Өмнөхөө саналаа эргээд босгочихьё. Эхэлж өргөн барьсан, одоо бид нарын өргөн барьсан тэр юугаар нь босгочихьё л гэж байгаа юм.

**Г.Баярсайхан:** -Зүгээр би ингэе. Би бас энийг ингэж бодож байгаа юм. Баяжуулах гэж үг байгаа. 9.2 дээр. Байж бай, би саналаа хэлээдэхье.

9.2 дээр баяжуулах гэдгийг найруул тохируулах гэсэн ийм бас 2 үгээр бас орлуулчихаж бас болохоор байгаа юм миний санал. За би Содбаатар гишүүний саналыг дурдчихъя.

Хүний мах бодид зайлшгүй шаардлагатай биологийн идэвхт бодис, ашигтай бичил биетнээр баяжуулах, эсвэл эрүүл мэндэд сөрөг үйлчилгээтэй бодисын агууламжийг багасгах зэргээр хүнсний бүтээгдэхүүний найрлага, шимт чанарыг тохируулж болноо.

Эрдэнэчимэг гишүүн.

**Л.Эрдэнэчимэг:** -Биологийн идэвхт бодисоор гээд тэгэхээр л одоо нөгөө нэг бид нарын энэ хүнсний аюулгүй байдлын тухай хуулиас хасаад эмийн хууль руу явуулчихсан байгаа биологийн идэвхт хүнсний нэмэлт бүтээгдэхүүнтэй очиж холбогдох гээд байна шүү дээ. Тэгэхээр энэ дээр тэр биологийн идэвхт энэ тэр гэж оруулах юм бол ер нь дэмий.

**Г.Баярсайхан:** -Та тэгвэл биологийн идэвхтэйг хасчихвал бас тийм. За бас давхцах гээд байна. Би 7.1.4-ийг хараадахъя.

**Я.Содбаатар:** -8.1.4.

**Г.Баярсайхан:** -Эрдэнэчимэг гишүүн ээ, манай юун дээр бол тодорхой байж байгаа юм байна шүү дээ тэртэй тэргүй хуулин дээр.

**Я.Содбаатар:** -Тийм, 8.1.4 дээр одоо явж байгаа шүү дээ. Биологийн идэвхт бодис гэдгээр.

**Г.Баярсайхан:** -Бүтээгдэхүүн биш.

**Я.Содбаатар:** -Биологийн идэвхт бүтээгдэхүүн гэдгээ авчихаад. Санал хураалгаад л явчихъя.

**Г.Баярсайхан:** -Тэгээд Содбаатар гишүүний саяны саналыг өөрчилъё гэдгийг 2-ны 3-аар дэмжиж байгаа гишүүд саналаа өгнө үү. 8-7. Дэмжигдлээ.

За одоо яг жинхэнэ таны томъёоллоор саналаа хураая. Таны энэ.

**Я.Содбаатар:** -Яг адилхан.

**Г.Баярсайхан:** -Тэгвэл ер нь анх төслөөр орж ирсэн хэлбэрээр дэмжиж байгаа гишүүд гараа өргөнө үү. Ажлын хэсгийн саналыг дэмжиж байгаа гишүүд гараа өргөнө үү. 8-6. Дэмжигдлээ.

Энэ томъёоллын өөрчлөлттэй холбогдуулаад бусад зүйлүүд дээр өөрчлөлт оруулахыг дэмжиж байгаа гишүүд гараа өргөнө үү. 8-6. Дэмжигдлээ.

Одоо Хүнсний тухай хуулийн төслийг Улсын Их Хурлын чуулганы нэгдсэн хуралдааны эцсийн хэлэлцүүлэгт оруулах асуудлаар гишүүд санал хураая. Дэмжиж байгаа гишүүд гараа өргөнө үү. 8-7. Дэмжигдлээ.

Төслийн Байнгын хорооны эцсийн хэлэлцүүлгийг Улсын Их Хурлын гишүүн Цолмон гишүүн чуулганд танилцуулъя. Томиллоо таныг.

Хоёрдугаар асуудалдаа оръё.

Оюунгэрэл гишүүн чөлөө гуйлаа. Дэмжиж байгаа юм байна. Саналаа та бүхэнд танилцуулъя.

Хүнсний бүтээгдэхүүний аюулгүй байдлыг хангах тухай хуулийн төслийн талаар Байнгын хороонд оруулах саналын томъёоллыг танилцуулъя.

1.Нэгдсэн хуралдаанаар санал хураагдсан төслийн 4.1.16, 6.1.2, 11.1.4, 10.1, 13.7, 14.2 дахь хэсэгт дахин санал хураах эсэхийг гишүүдийн 2-ны 3-ийн саналаар шийдвэрлэнээ. Үүнийг дэмжиж байгаа гишүүд гараа өргөнө үү. 8-8. Дэмжигдлээ.

Та бүхэнд зарчмын зөрүүтэй саналыг танилцуулъя. Дэмбэрэл гишүүн ирцэнд бүртгүүлсэн байсан. Ирсэн байна. Ирц 9 болж байгаа юм.

1.Төслийн “шинэ технологиор үйлдвэрлэсэн” гэж хувиргасан амьд организм ашиглан үйлдвэрлэсэн, эсхүл агуулсан молекулын бүтцийг шинэ буюу зориудаар өөрчилсөн амьтан болон ургамлаас ялгаа авсан бичил биетэн, хөгц, мөөгөнцөр болон хүнсний нэмэлт амт үнэр оруулагч, бэхжүүлэгч агуулсан хүнсний бүтээгдэхүүнийг шинэ технологийн дагуу үйлдвэрлэснийг гэсэн 4.1.16 дахь заалтыг хасах. Дэмжиж байгаа гишүүд гараа өргөнө үү. 9-8.

2.Төслийн 6.1.2 дахь хэсгийн “хүнсний түүхий эд, бүтээгдэхүүний зураасан код” гэснийг “дотоод хяналтын журам” гэж өөрчлөх, үүнтэй холбогдуулан төслийн 10.1 дэх хэсэгт “хүнсний түүхий эд, бүтээгдэхүүний зураасан кодыг хэрэглэх;” гэсэн 10.1.10 дахь заалт нэмэх. Дэмжиж байгаа гишүүд гараа өргөнө үү. 9-9. Дэмжигдлээ.

3.Төслийн 11.1.4 дэх хэсгийн “олон улсад” гэсний өмнө “Монгол Улсад болон” гэж нэмэх. Дэмжиж байгаа гишүүд гараа өргөнө үү. 9-9.

4.Төслийн 13.7 дахь хэсгийн “хийнэ” гэснийг “хийж болно” гэж өөрчлөх. Дэмжиж байгаа гишүүд гараа өргөнө үү. 9-9. Дэмжигдлээ.

5.Төслийн 14.2 дахь хэсгийг дор дурдсанаар өөрчлөн найруулах:

“14.2.Эхний удаа импортолсон болон үйлдвэрлэсэн хувиргасан амьд организмаас гаралтай хүнсний түүхий эд, бүтээгдэхүүнд хяналтын байгууллага хяналт шалгалт хийнэ.” Дэмжиж байгаа гишүүд гараа өргөнө үү. 9-8.

Эрдэнэчимэг, Я.Содбаатар гишүүн нар бас дараах зарчмын зөрүүтэй санал оруулсан байна.

Төслийн 8.10 дахь хэсгийг дор дурдсанаар өөрчлөн найруулах:

“8.10.Энэ хуулийн 8.2, 8.6, 8.7-д заасны дагуу хүнсний түүхий эд, бүтээгдэхүүнийг татан авах, устгах, дахин боловсруулах журмыг Засгийн газар батална.” 3-ны 2-оор дэмжигдэх ёстой. Дэмжиж байгаа гишүүд гараа өргөнө үү. 9-8. Дэмжигдлээ.

*Найруулгын шинжтэй саналыг та бүхэнд дурдъя.*

1.Төслийн 4.1.7 дахь хэсгийн “мал ..нядлах” гэснийг “мал .. төхөөрөх” гэж өөрчлөх.

2.Төслийн 15.2.5, 15.2.6 дахь заалтын “лабораторийн” гэсний өмнөх “сүлжээ” гэснийг хасах.

3.Төслийн 19.1, 19.2 дахь хэсгийн “бүрэн эрхийг” гэснийг “чиг үүргийг” гэж өөрчлөх. Дэмжиж байгаа гишүүд гараа өргөнө үү. 9-9. Дэмжигдлээ.

Дахиж санал хураана.

Хуулийн төслийг Улсын Их Хурлын чуулганы нэгдсэн хуралдааны эцсийн хэлэлцүүлэгт оруулах асуудлаар дэмжиж байгаа гишүүд гараа өргөнө үү. Найруулгын чанартай.

**Я.Содбаатар:** -Энэ 13.5 дээр мал амьтан, ургамлын гээд явчихсан байх юм. Энийг мал, амьтан, ургамал тэдгээрийн гаралтай гээд. Энэ зүгээр бусад хуулийн хэллэг нь ийм байгаа юм. Тэдгээрийн гаралтай гээд. Энийг нэг найруулгын чанартай өөрчлөлт.

Дараагийнх нь тэр 14.2 дээр хилээр оруулахад гэснийг хилээр нэвтрүүлэхэд гэхгүй бол оруулахад гэдэг нь ганцхан импортоор хийчихээд реэкспорт, экспортоо хаячихсан юм байна лээ.

**Г.Баярсайхан:** -Та хэд дээр байгаа юм. Тэрийг дурд даа.

**Я.Содбаатар:** -Би одоо энэ заалтыг нь уншаад өгье. 13.5 дээр одоо байгаа нь бол мал, амьтны ургамлын гаралтай хүнсний түүхий эд, бүтээгдэхүүнийг импортлогч эхний удаа импортлох тохиолдолд түүний нэр төрөл, бүс нутаг, улс үйлдвэрлэгчийн нэрийг ачилт хийхээс 30-аас доошгүй хоногийн өмнө хяналтын байгууллагад урьдчилан мэдэгдэнэ гэдгийн өмнө мал, амьтан, ургамал тэдгээрийн гаралтай гэж ерөөсөө энэ хэллэг нь ийм.

**Г.Баярсайхан:** -Тайлбар, манай зөвлөх, хуулийн зөвлөх.

**Я.Содбаатар:** -13.5 дээр. Тэдгээрийн л гэдэг үгийг. Энэ зүгээр ерөөсөө энэ бусад бүх юун дээрээ мал амьтны хорио цээрийн хууль дээр ингэж яваа. Тийм найруулгын л юм байгаа.

**Я.Хишигт:** -Түүхий эд дотор чинь мал биш. Тэгэхээр энэ бол гарчгийг нь ер нь импортын болон экспортын төрлийг түүхий эд бүтээгдэхүүн гэж байгаа юм. Тэгэхээр түүхий эдэд бол мал орохгүй шүү дээ. Тэгэхээр мал өөрөө орчихоод байна шүү дээ.

**Я.Содбаатар:** -Ерөөсөө зүгээр энэ хэллэгийн найруулгын л юм явж байгаа. Энэ дээр бусад юун дээр ч гэсэн яг ийм утга санаатай юмнуудыг бид нар зүгээр мал амьтан, ургамал, тэдгээрийн гаралтай ургамал, тэдгээрийн гаралтай л гээд.

**Я.Хишигт:** -Гишүүн ээ, мал амьтан ургамал, тэдгээрийн гаралтай гэхээр мал амьтан өөрөө дахиад ороод, ургамал ороод, тэдгээрийн гаралтай бүтээгдэхүүн түүхий эд нь дахиад орчихоод байгаа байгаа байхгүй юу. Тэгэхээр энэ бол гарчгийнх нь, зүйлийнх нэр нь импортын болон экспортын хүнсний түүхий эд, бүтээгдэхүүн гэж байгаа учраас ургамал, амьтан хоёр нь орох ёсгүй юмаа. Тэгээд энийг энэ Мэргэжлийн хяналтын газраас ирсэн саналыг аваагүй юмаа.

**Я.Содбаатар:** -За за. Энэ дараагийнхийг нь тэгвэл та үзээч. Тэр 14.2 дээр ингэж байгаа одоо байгаа нь. Хяналтын байгууллага хувиргасан амьд организмаас гаралтай хүнсний түүхий эд, бүтээгдэхүүнийг улсын хилээр оруулахад хяналт шалгалт хийж, энэ тухай цахим хэлбэрээр нийтэд мэдээлнээ гэж.

**Г.Баярсайхан:** -Оруулахыг нэвтрүүлэх л болго л гэж байгаа биз.

**Я.Содбаатар:** -Оруулахад гэдгийг нэвтрүүлэхэд болгоё л гэж байгаа юм. Яагаад гэхээр энэ чинь нөгөө ганцхан импортод хамаарагдаад байнаа. Дотоодын үйлдвэрлэлээр гадагшаагаа экспортлох, реэкспорт манайхаар чинь дамжиж хийгддэггүй байхгүй юу. Тэр реэкспорт хамрагдахгүй болчихоод байгаа юм.

**Я.Хишигт:** -Хэрвээ тэгж байгаа бол зарчмаар хураах.

**Я.Содбаатар:** -Нэвтрүүлэхэд гэж хураалгахгүй бол болохгүй байна.

**Г.Баярсайхан:** -Мэргэжлийн хяналтын газрын байр суурь ямар байна. За та.

**Ч.Арилдий:** -Энэ дээр яг би Содбаатар гишүүний тайлбартай адилхан байгаа юмаа. Ганцхан талаасаа оруулах гэхээр импортын асуудал болчихоод байгаа юм. Тэгэхээр экспорт болоод реэкспортын зохицуулалт бол энд хаягдчих болж байгаа учраас нэвтрүүлэх гэдэг үгээр нь солих саналтай байна.

**Г.Баярсайхан:** -За 14.2 дээр энэ бол Содбаатар гишүүний оруулж байгаа санал зарчмын зөрүүтэй санал болж байгаа. Тэгэхээр энийг.

**Я.Хишигт:** -14.2-ыг сая 3-ны 2-оор дахиж найруулсан байна шүү дээ. Одоо энэ чинь бол ингэж дараагийнх дээр дэмжигдэх юм бол өөрөө солигдоод явна.

**Г.Баярсайхан:** -14-2-ыг танд дурдчихъя. Эхний удаа импортолсон бол үйлдвэрлэсэн, хувиргасан амьд организмаас гаралтай хүнсний түүхий эд, бүтээгдэхүүнд хяналтын байгууллага хяналт шалгалт хийнээ гэж байна шүү дээ.

**Я.Хишигт:** -Ингээд зарчмаар одоо өөрчлөгдөөд ороод ирнэ шүү дээ. Энэ дээр дахиж хураалгах шаардлагагүй шүү дээ. Саяны 3-ны 2-оор өөрчлөн найруулагдчихсан.

**Г.Баярсайхан:** -Тэгээд саяны найруулгын шинж чанартайг дэмжиж байгаа гишүүд гараа өргөнө үү.

**Я.Хишигт:** -Содбаатар гишүүн ээ, үгүй болохгүй. Энэ нэгдсэн чуулган дээр. 14.2-ын саяын Содбаатар гишүүний уншсан хяналтын байгууллага хувиргасан амьд организмаас гаралтай хүнсний түүхий эд, бүтээгдэхүүнийг улсын хилээр оруулахад хяналт шалгалт хийж, энэ тухай цахим хэлбэрээр нийтэд мэдээлнэ гэдгийг сая 3-ны 2-оор санал хураагаад тэгээд дахиад өөрчлөөд, эхний удаа импортолсон болон үйлдвэрлэсэн гэдэг дээр тийм энэ дээр орчихсон учраас энэ бол шаардлагагүй гэж үзэж байна.

**Г.Баярсайхан:** -Тэгээд түрүүн дурдсан найруулгын чанартай зүйлийг дэмжиж байгаа гишүүд гараа өргөнө үү. 10-9.

Хуулийн төслийг Улсын Их Хурлын чуулганы нэгдсэн хуралдааны эцсийн хэлэлцүүлэгт оруулах асуудлаар санал хураалт явуулъя. Дэмжиж байгаа гишүүд гараа өргөнө үү. 10-9. Дэмжигдлээ.

Танилцуулах гишүүн Болд сайд танилцуулна. За Содбаатар гишүүн та чинь албажаагүй байгаа шүү дээ тийм арай. За Эрдэнэчимэг гишүүн танилцуулна. Дагалдах хуулиудыгаа би дурдаадахъя.

Хүнсний бүтээгдэхүүний аюулгүй байдлыг хангах тухай хуулийн төсөл болон аж ахуйн үйл ажиллагаа, тусгай зөвшөөрлийн тухай хуульд өөрчлөлт оруулах тухай. Ариун цэврийн хуульд нэмэлт оруулах тухай, Амьтан, ургамлын, тэдгээрийн гаралтай түүхий эд, бүтээгдэхүүнийг улсын хилээр нэвтрүүлэх үеийн хорио цээрийн хяналт шалгалтын тухай хуульд нэмэлт, өөрчлөлт оруулах тухай хуулийн төслүүд, Хүнсний тухай болон хүнсний бүтээгдэхүүний аюулгүй байдлыг хангах тухай хууль батлагдсантай холбогдуулан авах зарим арга хэмжээний тухай Улсын Их Хурлын тогтоолын төслүүдийг Байнгын хорооноос боловсруулж, нэгдсэн чуулганд оруулна. Үүнийг дэмжихийг хүсье гишүүдээс. Дэмжиж байгаа гишүүд гараа өргөнө үү. 10-8. Дэмжигдлээ.

Дараагийн асуудал.

Манай Байнгын хороонд буцах хуулиуд байгаа. Тэр нь ямар учиртай юм бэ гэхээр дараах хуулиуд байгаа.

Бэлчээрийн тухай хууль, Гол мөрний урсац бүрэлдэх эх, усан сан бүхий газрын хамгаалалтын бүс, ойн сан бүхий газарт ашигт малтмал хайх, ашиглахыг хориглох тухай хуульд нэмэлт, өөрчлөлт оруулах тухай хууль байгаа. Энэ байна.

Мөн дархан цаазат газрын нутаг дэвсгэрээс зарим газрыг чөлөөлөх тухай хууль байгаа. Мөн Оюун, Баярсайхан, Энхбат нарын гишүүдээс өргөн барьсан газрын тос, ашигт малтмалын нөөц ашигласны болон байгаль орчныг бохирдуулсны төлбөрийн орлогоос байгаль орчныг хамгаалах, байгалийн нөөцийг нөхөн сэргээх арга хэмжээнд зарцуулах хөрөнгийн хувь хэмжээний тухай Засгийн газрын тусгай сангийн тухай хуульд нэмэлт оруулах тухай Монгол Улсын нэгдсэн төсвийн тухай хуульд нэмэлт оруулах тухай, Хүний хөгжил сангийн тухай хуульд нэмэлт оруулах тухай хуулийн төслүүд эдгээр 4 хуулийн төсөл байгаа юмаа.

Тэгэхээр жишээлбэл Дархан цаазат газрын нутаг дэвсгэрээс зарим газрыг чөлөөлөх тухай хуулийн 4 гишүүн санаачилсан байдаг. Дөрвүүлээ Их Хуралд орж ирээгүй, сонгогдоогүй байнаа. Гэх мэтээр санаачилсан гишүүд нь дахин сонгогдоогүйтэй холбогдуулж дараах 4 хуулийн төслийг хууль санаачлагчид нь буцаах талаар санал хураая. Саналтай хүн байна уу. Тэгвэл дэмжиж байгаа гишүүд гараа өргөнө үү. 10-8. Дэмжигдлээ.

Байнгын хорооны хуралдаанд оролцсон гишүүд, ажлын хэсгийнхэнд баярлалаа. Байнгын хорооны хуралдаан хаасныг мэдэгдье.

***Хуралдаан 10 цаг 40 минутад өндөрлөв.***

Соронзон хальснаас буулгасан:

Хуралдааны тэмдэглэл хөтлөгч Д.Энэбиш